I tillegg til å være industrigründer ble Peter Jebsen også en pioner i samferdselshistorien i Norge. Han kjøpte i 1864 dampbåten D/S Arne, som stod for transport mellom fabrikken i Ytre Arna og Bergen, og som også ble den første rutebåten som gikk i trafikk mellom Bolstad og Bergen. Før D/S Arne sin tid måtte man ro de ferdige bomullslerretene fra Ytre Arna til Bergen, noe som ble uholdbart ettersom produksjonen steg.